CELEX: 31998R1569
Language: ro
Date: 1997-07-17 00:00:00
Title: Regulamentul (CE) nr. 1569/98 al Comisiei din 17 iulie 1998 de modificare a anexelor II și III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente veterinare în alimentele de origine animalăText cu relevanță pentru SEE.

03/Volumul 25
            
            
               RO
            
            
               Jurnalul Ofícial al Uniunii Europene
            
            
               3
            
         31998R1569
   
               L 205/7
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1569/98 AL COMISIEI
   
   din 17 iulie 1998
   de modificare a anexelor II și III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente veterinare în alimentele de origine animală
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2377/90 al Consiliului din 26 iunie 1990 de instituire a unei proceduri comunitare pentru stabilirea limitelor maxime de reziduuri de medicamente veterinare în alimentele de origine animală (1), astfel cum a fost modificat ultima dată prin Regulamentul (CE) nr. 1568/98 al Comisiei (2), în special articolele 6, 7 și 8,
   întrucât, în conformitate cu Regulamentul (CEE) nr. 2377/90, stabilirea limitelor maxime de reziduuri trebuie să se realizeze progresiv pentru toate substanțele active din punct de vedere farmacologic care sunt utilizate în Comunitate în medicamentele veterinare destinate a fi administrate animalelor folosite ca sursă de alimente;
   întrucât limitele maxime de reziduuri ar trebui stabilite numai după examinarea, în cadrul Comitetului pentru medicamente veterinare, a tuturor informațiilor relevante privind siguranța pe care reziduurile substanței în cauză o prezintă pentru consumatorul de alimente de origine animală și a impactului reziduurilor asupra transformării industriale a produselor alimentare;
   întrucât, la stabilirea limitelor maxime de reziduuri în ceea ce privește reziduurile de medicamente veterinare în alimentele de origine animală, este necesar să se precizeze speciile de animale la care pot fi prezente reziduuri, nivelurile de reziduuri care pot fi prezente în fiecare din țesuturile musculare obținute de la animalul tratat (țesut țintă) și natura reziduului relevant pentru monitorizarea reziduurilor (reziduu de marcare);
   întrucât, în ceea ce privește controlul reziduurilor, în conformitate cu legislația comunitară în domeniu, limitele maxime de reziduuri ar trebui determinate pentru țesuturile țintă de ficat sau rinichi; întrucât, cu toate acestea, ficatul și rinichii sunt frecvent îndepărtați din carcasele comercializate la nivel internațional și, în consecință, limitele maxime de reziduuri ar trebui stabilite, de asemenea, pentru țesutul muscular sau adipos;
   întrucât, în ceea ce privește medicamentele veterinare destinate a fi administrate păsărilor ouătoare, animalelor cu lactație sau albinelor, ar trebui să se stabilească, de asemenea, limite maxime de reziduuri pentru ouă, lapte sau miere;
   întrucât substanțele dinoprost, benzocaină și tetracaină ar trebui inserate în anexa II la Regulamentul (CEE) nr. 2377/90;
   întrucât, pentru a permite finalizarea studiilor științifice, substanța meloxicam ar trebui inserată în anexa III la Regulamentul (CEE) nr. 2377/90;
   întrucât ar trebui prevăzută o perioadă de 60 de zile înainte de intrarea în vigoare a prezentului regulament, pentru a permite statelor membre să realizeze adaptările pe care le consideră necesare în ceea ce privește autorizațiile de introducere pe piață a medicamentelor veterinare în cauză, care au fost acordate în conformitate cu Directiva 81/851/CEE a Consiliului (3), astfel cum a fost modificată ultima dată prin Directiva 93/40/CEE (4), pentru a ține seama de dispozițiile din prezentul regulament;
   întrucât măsurile prevăzute de prezentul regulament sunt în conformitate cu avizul Comitetului permanent pentru medicamente veterinare,
   ADOPTĂ PREZENTUL REGULAMENT:
   Articolul 1
   Anexele II și III la Regulamentul (CEE) nr. 2377/90 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaizecea zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 iulie 1998.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 224, 18.8.1990, p. 1.
   
      (2)  JO L 205, 22.7.1998, p. 1.
   
      (3)  JO L 317, 6.11.1981, p. 1.
   
      (4)  JO L 214, 24.8.1993, p. 31.
   ANEXĂ
   Anexa II la Regulamentul (CEE) nr. 2377/90 se modifică după cum urmează:
   2.   Compuși organici
   
      
                  Substanță(e) activă(e) din punct de vedere farmacologic
               
               
                  Specii animale
               
               
                  Alte dispoziții
               
            
                  „Dinoprost
               
               
                  Toate speciile de mamifere
               
               
                   
               
            
                  Benzocaină
               
               
                  Toate speciile folosite ca sursă de alimente
               
               
                  Se utilizează exclusiv ca anestezic local
               
            
                  Tetracaină
               
               
                  Toate speciile folosite ca sursă de alimente
               
               
                  Se utilizează exclusiv ca anestezic local”
               
            
   Anexa III la Regulamentul (CEE) nr. 2377/90 se modifică după cum urmează:
   Agenți antiinflamatori
   Agenți antiinflamatori nonsteroidieni
   5.1.2.   Derivat al acidului enolic
   
      
                  Substanță activă din punct de vedere farmacologic
               
               
                  Reziduu de marcare
               
               
                  Specii animale
               
               
                  LMR
               
               
                  Țesuturi țintă
               
               
                  Alte dispoziții
               
            
                  „Meloxicam
               
               
                  Meloxicam
               
               
                  Bovine
               
               
                  25 µg/kg
               
               
                  Mușchi
               
               
                  Valorile provizorii ale LMR expiră la 1.1.2000.”
               
            
                  60 µg/kg
               
               
                  Ficat
               
            
                  35 µg/kg
               
               
                  Rinichi